cyanic-selkie/wikianc huggingface dataset:
Caravaggisti
Spaanse Caravaggisti
Francisco Ribalta het een van die eerste aanhangers in Spanje geword van die tenebriste-styl. Dit is onduidelik of hy Rome of Napels direk besoek het, waar Caravaggio se styl baie aanhangers gehad het, hoewel Spanje waarskynlik reeds in die vroeë 17de eeu aan Caravaggio se styl blootgestel was. Sy seun Juan Ribalta, Vicente Castelló en Jusepe de Ribera was waarskynlik van sy leerlinge, alhoewel dit heeltemal moontlik is dat Ribera die tenebriste-styl aangeleer het toe hy na Italië verhuis het. Die styl het 'n aantal aanhangers in Spanje gekry, en sou sodoende die Barok- of Spaanse skilders van die Goue Eeu beïnvloed, veral Zurbarán, Velázquez en Murillo. Selfs die kuns van die stillewe skildery in Spanje, die bodegón, is dikwels in 'n soortgelyke strak en streng styl geskilder. Orazio Borgianni het 'n versoekskrif onderteken om 'n Italiaanse skilderakademie in Spanje te begin en 'n reeks van nege skilderye uitgevoer vir die Convento de Portacoeli, Valladolid, waar dit tans nog is. Giovanni Battista Crescenzi was 'n Italiaanse skilder en argitek van die vroeë Barok-periode wat aktief was in Rome en Spanje, waar hy die panteon van die Spaanse konings in El Escorial help versier het. Hy het tydens die bewind van pous Paulus V prominent geword as kunstenaar, maar teen 1617 verhuis hy na Madrid, en vanaf 1620 is hy aktief in El Escorial. Philip III van Spanje het die titel van Marchese de la Torre, ridder van Santiago, aan hom verleen. Sy leerling Bartolomeo Cavarozzi was aktief in Spanje.
Edwin van der Sar
Edwin van der Sar (gebore op 29 Oktober 1970 in Voorhout) is 'n voormalige Nederlandse sokkerspeler. Hy het 130 wedstryde gespeel vir die Nederlandse nasionale sokkerspan en dit is nog altyd 'n rekord.
Hy het gespeel by Ajax, Juventus, Fulham FC en Manchester United in Engeland.
Op 3 Augustus 2011 is 'n spesiale afskeidswedstryd gespeel vir Van der Sar in die Amsterdam Arena.
Chinon
Chinon is 'n Franse stad in die département Indre-et-Loire van die administratiewe gewes (région) Centre met 'n oppervlak van 39 vierkante kilometer en 7 986 inwoners (2009). Chinon dien naas Loches as een van die onderprefekture van die département.
As deel van die historiese landskap Touraine, wat ook dikwels die "tuin van Frankryk" (Frans: le jardin de la France) genoem word, het Chinon die bynaam "blom van die tuin van Frankryk" (la fleur du jardin de la France) gekry.
Chinon, wat aan die oewers van die Vienne-rivier lê, staan daarnaas bekend vir die indrukwekkende bouvalle van sy kasteel en sy moderne kernkragsentrale met vier aktiewe hoëdrukreaktors en drie magnoxreaktors wat intussen buite werking gestel is.
Vroeë nedersettings
Die eerste menslike nedersettings in die gebied van Chinon het in die Jongsteentydperk ontstaan. Die Gallies-Keltiese oppidum, wat later hier bestaan het, is in die Romeinse periode tot 'n castrum uitgebou. Die eerste Christene in Chinon het Brictius van Tours (Frans: Brice, omstreeks 370-444), 'n aanhanger van Maarten van Tours wat die kerk Sint-Maarten gestig het, en Mexme, die stigter van 'n kerk en klooster, ingesluit. Die eerste historiese verwysing na Chinon as Caino dateer uit die 6de eeu en verskyn in 'n dokument van Gregorius van Tours (omstreeks 538-595).
Vroeë versterkings van die Château Chinon
Die plato van Chinon, wat bo-oor die Vienne-rivier verrys, vernou teen die rivierkant. Die Romeine het reeds die strategiese posisie van die plek besef en hier 'n versterking opgerig. Oor 'n tydperk van tien eeue was die plato die toneel van tragiese gebeurtenisse. In 845 is Chinon deur die Wiking-hoof Hasting geplunder.
Drie bekende boumeesters van versterkings het hul stempel op die huidige kasteel afgedruk – twee konings van Engeland, Hendrik II en Richard Leeuehart, en een Franse heerser, Filips Augustus. Die laasgenoemde het die kasteel in 1205 ná 'n beleg van agt maande van die Plantagenêts verower.
Die hof van die "koning van Bourges"
Aan die begin van die 15de eeu was die Koninkryk Frankryk in 'n baie moeilike situasie. Met Hendrik VI as koning van Engeland, wat ook die "koning van Bretagne" genoem is, was die Franse heerser Karel VII niks meer as die "koning van Bourges" nie toe hy in die jaar 1427 sy klein hof in Chinon gevestig het. In die volgende jaar het hy die State-Generaal van die provinsies Centre en Sud byeengeroep wat heeltemaal onder sy gesag gestaan het. Die State het 'n besteding van 400 000 Franse livres (pond) aan militêre voorbereidings vir die verdediging van Orléans goedgekeur wat destyds deur die Bretonners beleër is.
Kwaggalaagte
Die Kwaggalaagte is 'n rivier wat tussen Bethal en Standerton in Mpumalanga in Suid-Afrika vloei. Dit is 'n sytak van die Blesbokspruit, 'n voorloper van die Vaalrivier.
Oorsprong
Die rivier ontspring uit 'n aantal verskillende lopies op die Hoëveld van Mpumalanga, ongeveer 12 km oos van Bethal en digby die N17-nasionale pad.
Ra
Ra (soms ook Re) is die Oud-Egiptiese Songod. Hy word as die belangrikste van die nege gode (die Ennead) in die Egiptiese mitologie beskou. Ra is die God van die Oorsprong, wat uit die sogenaamde Oerheuwel verrys en die mensdom geskep het. Hy is ook die heerser en bewaarder van die skepping. Vanaf die 4de Dinastie is die naam "Seun van Ra" aan die Egiptiese farao's toegeken.
Oud-Egiptiese afbeeldings vertoon Ra met 'n sonskyf op sy kop. Volgens die legende het die gode aan die begin van die skepping as konings op die Aarde geheers. Ra was die eerste van hierdie konings en het hom volgens oorlewering later na die hemel teruggetrek. Daar is geglo dat hy oor al die gedeeltes van die geskape wêreld geheers het: die lug, die aarde en die onderwêreld. Die mense self is uit Ra se trane en sweet geskep, vandaar dat die Egiptenaars hulleself die "Beeste van Ra" genoem het. Ra vaar bedags met die sonskip deur die hemel. Snags vaar hy met die nagskip deur die Doderyk.
Ra en die onderwêreld
Daar is geglo dat Ra op twee sonskepe gereis het, naamlik die Mandjet (die Boot van Miljoene Jare) of oggendskip, en die Mesektet of aandskip. Hierdie skepe het hom op sy reis deur die hemel en die Duat, die Egiptiese onderwêreld geneem. Terwyl Ra op die Mesektet was, het hy die kop van 'n ram gehad. Wanneer Ra in sy sonskip gereis het, is hy deur verskeie ander gode vergesel, insluitend Sia (persepsie), Hu (bevelvoering) en Heka (towerkrag). Soms sou lede van die Ennead hom op sy reis help, insluitend Set, wat die slang Apophis oorwin het, en Mehen, wat teen die monsters van die onderwêreld baklei het. Terwyl Ra in die onderwêreld was, sou hy hom met sy verskeie vorms beklee.
Apophis, die god van chaos, was 'n reuseslang wat elke nag probeer het om die son se vaart te stuit deur dit te verslind of met 'n hipnotiese blik tot stilstand te dwing. Die Egiptenaars het geglo dat Ra snags as Atoem of in die vorm van 'n ram ondergegaan het. Die Mesektet of die Nagskip, sou hom deur die onderwêreld voer en ter voorbereiding van sy hergeboorte weer by die ooste besorg. In hierdie mites van Ra is die opkomende son simbolies van die son se hergeboorte uit die hemelgodin Noet; sodoende is die konsep van hergeboorte en vernuwing aan Ra toegeskryf en is sy rol as skeppergod versterk.
Wanneer Ra in die onderwêreld was, het hy met Osiris, die god van die dooies, verenig en daardeur ook die god van die dooies geword.
Ra as skepper
Sekere Antieke Egiptenaars, veral die volgelinge van Ra in Heliopolis, het Ra as die skeppergod aanbid. Daar is geglo dat Ra gehuil het en dat die mens uit sy trane voortgekom het. Hierdie volgelinge het geglo dat Ra selfgeskape was terwyl die volgelinge van Ptah geglo het dat Ra deur Ptah geskep is. In 'n gedeelte van die Boek van die Dooies sny Ra homself en verander sy bloed in twee intellektuele personifikasies, Hu, of gesag, en Sia, of verstand. Ra word ook as die skepper van die seisoene, maande, plante en diere beskou.
Ikonografie
Ra is deur 'n verskeidenheid vorms verteenwoordig. Die mees algemene vorm was 'n man met die kop van 'n valk. 'n Sonskyf het op sy kop gerus en daar was 'n opgekrulde slang om die skyf. Ander vorms is 'n man met die kop van 'n kewer (in sy vorm as Khepri) of 'n man met die kop van 'n ram. Ra is onder andere ook as 'n ram, kewer, feniks, slang, bul, kat of leeu uitgebeeld.
Aanbidding
Gedurende die Middelkoninkryk is Ra toenemend met ander gode geaffilieer en gekombineer, veral Amoen en Osiris. Gedurende die tyd van die Nuwe Koninkryk het die aanbidding van Ra meer gekompliseerd en swieriger geraak. Die mure van tombes het gedetailleerde tekste bevat wat Ra se reis deur die onderwêreld uitgebeeld het. Daar is gesê dat Ra die gebede en seëninge van die lewendes saam met die siele van die dooies op die sonskip vervoer het. Die idee dat Ra saam met die son verouder, het gedurende die opkoms van die Nuwe Koninkryk groter aftrek gekry.
Die vele aanbiddingsrituele het gesange, gebede en towerspreuke ingesluit om Ra en die sonboot te help om Apep te oorwin.
Die opkoms van die Christendom in die Romeinse Ryk het 'n einde aan die Egiptenaars se aanbidding van Ra gebring, en toe Ra se gewildheid skielik afneem, het die studie van Ra suiwer akademies geword, selfs onder die Egiptiese priesters.
Gode vermeng met Ra
Soos dikwels die geval met die Egiptiese gode, was Ra se identiteit dikwels met ander gode gekombineer om sodoende 'n onderlinge verbintenis tussen gode te skep.
Amoen en Amoen-Ra Amoen was 'n lid van die Ogdoad, en het saam met Ama-oenet, 'n baie vroeë beskermer van Thebe, skeppingskragte verteenwoordig. Hy het volgens oorlewering via asem geskep, en is dus eerder met die wind as die son geïdentifiseer. Namate die kultusse van Amoen en Ra in onderskeidelik Bo- en Onder-Egipte al hoe meer gewild geraak het, is hulle gekombineer om Amoen-Ra, 'n sonskeppergod, te vorm. Amoen-Ra het die amptelike titel "konin van die gode" van sy aanbidders ontvang en is as 'n rooi-oogman met 'n leeu se kop met 'n omringende sonskyf uitgebeeld.
Atoem en Atum-Ra
Atoem-Ra (of Ra-Atoem) was nog 'n saamgestelde god wat uit twee afsonderlike gode gevorm is. Ra het meer ooreenkomste met Atoem as met Amoen getoon. Daar was 'n nouer verband tussen Atoem en die son en hy was ook skeppergod van die Ennead. Ra en Atoem is albei as die vader van die gode en die farao's beskou, en het baie volgelinge gehad.
Ra-Horakti
In die latere Egiptiese mitologie was Ra-Horakti eerder 'n titel of manifestasie as 'n saamgestelde god. Dit beteken "Ra (wat) Horus van die Horisonne" is. Daar is beweer dat Ra-Horakti eenvoudig na die son (Ra) se reis van horison tot horison verwys, of dat dit op Ra as 'n simboliese god van hoop en hergeboorte dui.
Khepri en Khnum
Khepri was 'n heilige kewer wat die son in die oggende opgerol het, en is soms as die oggendmanifestasie van Ra beskou. Khnum weer, die god met die ramskop, is as die aandmanifestasie van Ra beskou. Ra self was verteenwoordiger van die middaguur wanneer die son om twaalfuur sy hoogste punt bereik het.
Raet-Tawy
Raet of Raet-Tawy was 'n vroulike aspek van Ra; onafhanklik van hom was sy nie van veel waarde nie. In sommige legendes is sy as óf Ra se vrou óf sy dogter voorgestel.
Gode geskep deur Ra
Bastet
Bastet (ook Bast) word soms die "kat van Ra" genoem. Sy is ook sy dogter en word met Ra se wraakinstrument, die songod se oog, geassosieer. Bastet is daarvoor bekend dat sy die slang Apophis (Ra se geswore vyand en die "god van Chaos") onthoof het om Ra te beskerm. In een mite het Ra vir Bastet as 'n leeuwyfie na Nubia gestuur.
Sekhmet
Sekhmet is nog 'n dogter van Ra. Sy is as 'n leeuwyfie of groot kat uitgebeeld en was 'n "oog van Ra" of 'n instrument van die songod se wraak. In een mite was Sekhmet so woedend dat Ra gedwing was om haar in 'n koei te verander sodat sy nie onnodige skade kon aanrig nie.
Hathor is nog 'n dogter van Ra. Toe Ra gevrees het dat die mensdom teen hom saamgesweer het, het hy Hathor as die "oog van Ra" gestuur om hulle uit te wis. In een mite het Hathor naak voor Ra gedans totdat hy gelag het en sodoende van sy nukkerigheid genees is. Wanneer Ra sonder Hathor was, het hy baie depressief geraak.
Vyandiggesinde gode
Ptah
Ptah word selde in die literatuur van die Ou Koninkryk se piramides genoem. Sommige mense glo dit is weens die feit dat Ra se volgelinge in Heliopolis die hoofskrywers van hierdie inskripsies was. Ra se aanbidders was glo jaloers op Ptah. Terwyl sommige geglo het dat Ra selfgeskape was, het ander geglo dat Ptah hom geskep het.
Isis Isis het dikwels probeer om Ra se ondergang te bewerk aangesien sy wou hê dat haar seun, Horus, aan bewind moes wees. In een mite het Isis 'n slang geskep om Ra te vergiftig en hom eers die teenmiddel gegee toe hy vir haar gesê het wat sy regte naam is. Ra het Isis van toe af gevrees, want noudat sy geheime naam aan haar bekend was, kon sy al haar mag teen hom gebruik en Horus se oorname bewerkstellig.
Apep
Apep, ook Apophis genoem, was die god van chaos en Ra se grootste vyand. Daar is geglo dat hy Ra net onder die horison voorgelê het en probeer het om Ra te verslind wanneer hy in die onderwêreld neerdaal. Wanneer hy Ra ingesluk het, het dit tot die sonsondergang gelei en wanner hy Ra heeltemal ingesluk het, het die nag aangebreek. Hy kon egter nooit daarin slaag om Ra in te hou nie, en wanneer hy Ra uitgespoeg het, het die son opgekom.
John Coltrane
John William Coltrane (23 September 1926 – 17 Julie 1967) was 'n Amerikaanse saxofoonspeler en komponis van jazzmusiek. Hy was in sy vroeë loopbaan bedrywig in die bebop en hard bop idiome, en was 'n pionier in die ontwikkeling van free jazz. Hy het ten minste vyftig opnamesessies gelei en op baie albums van ander musikante verskyn, waaronder die trompetspeler Miles Davis en die pianis Thelonious Monk. Deur die loop van sy loopbaan het Coltrane se musiek 'n toenemende geestelike dimensie verkry. Hy bly een van die invloedrykste saxofoonspelers in die geskiedenis van musiek. Sy tweede vrou was die pianis en harpspeler Alice Coltrane. Die egpaar het drie kinders gehad: John Jr. (1964–1982), wat basinstrumente gespeel het; Ravi Coltrane (gebore 1965), 'n saxofoonspeler; en Oran (gebore 1967), ook 'n saxofoonspeler.
Geselekteerde diskografie
Die onderstaande diskografie bevat 'n lys van albums wat gedurende Coltrane se leeftyd as "bandleader" deur hom bedink en goedgekeur is. Dit sluit nie sy verskeie vrystellings as "sideman", sessies wat in albums saamgestel is deur verskillende platemaatskappye nadat Coltrane se kontrak verstryk het, sessies met Coltrane as 'n "sideman" wat later heruitgegee is met sy naam wat meer prominent verskyn, of postuum samestellings in nie, behalwe vir een wat hy goedgekeur het voor sy dood.
С (Cyrillies)
С (kleinletter: с) is ’n letter van die Cyrilliese alfabet en moenie met die letter C in die Latynse alfabet verwar word nie. Dit word uitgespreek as /s/. In die ou Cyrilliese alfabet was die letter se naam slowo (слово) en het dit ’n syferwaarde van 200 gehad.
Dufour-bergpiek
Dufour-bergpiek (Duits: Dufourspitze, Italiaans: Punta Dufour) is 'n berg in Europa wat aan die grens tussen Switserland en Italië geleë is. Met sy hoogte van 4 634 meter is dit die tweede hoogste berg in die Alpe en die hoogste berg van Switserland asook die Duitse taalgebied. Dit word gewoonlik as die tweede hoogste berg van Europa ná die Mont Blanc beskou. Volgens 'n ander definisie van die Eurasiese grens is die Dychtaoe in die Kaukasus met 5 204 meter die tweede hoogste berg van Europa. Die berg is in 1863 ná die Switserse generaal en kartograaf Guillaume-Henri Dufour genoem.
Acrux
Alpha Crucis (α Crucis, afgekort as Alpha Cru of α Cru) is ’n sterregroep sowat 321 ligjare van die Son af in die sterrebeeld en asterisme Suiderkruis (Crux). Met ’n gesamentlike skynbare magnitude van 0,76 is dit die helderste ster in die Suiderkruis en die 13de helderste ster in die naglug. Dit is die mees suidelik geleë eerstemagnitude-ster, net effens meer suid as Alpha Centauri.
Alpha Crucis lyk met die blote oog soos ’n enkele ster, maar dit is eintlik ’n groep van verskeie sterre. Twee komponente kan visueel onderskei word: α1 Crucis en α2 Crucis; ook genoem α Crucis A en α Crucis B. Albei is B-tipe sterre, wat baie swaarder en helderder as die Son is. α1 Crucis is self ’n spektroskopiese dubbelster met die komponente α Crucis Aa (ook bekend as Acrux) en α Crucis Ab.
Eienskappe
duimnael|links|α Crucis en die nabygeleë HD 108250. Die twee komponente van α Crucis, α1 en α2 Crucis, is 4 boogsekondes van mekaar af geleë. α1 het ’n magnitude van 1,4 en α2 van 2,09. Albei is vroeë B-tipe sterre, met ’n oppervlaktemperatuur van onderskeidelik sowat 28 000 en 26 000 K. Hulle is 25 000 en 16 000 keer so helder as die Son. α1 en α2 wentel oor so ’n lang tydperk om mekaar dat dit nouliks gesien kan word. Uit hul minimum afstand van 430 AE kan bereken word die tydperk is sowat 1 500 jaar.
α1 is self ’n spektroskopiese dubbelster, met komponente wat onderskeidelik 14 en 10 keer die sonmassa is; hulle wentel elke 76 dae om mekaar op ’n afstand van sowat 1 AE. Die massa van α2 en van die helderder komponent, α1, dui daarop dat hulle eendag as supernovas sal ontplof. Die onsigbare, dowwer komponent van α1 kan ’n groot witdwerg word.
Die koeler, dowwer B-tipe ster HD 108250 lê 90 boogsekondes van die drie sterre van α Crucis en beweeg saam deur die ruimte, wat beteken dit kan deur swaartekrag daaraan verbind wees; dit word dus dikwels beskou as ’n fisiese assosiasie. Dit is self ’n spektroskopiese dubbelster, wat soms gelys word as komponent C van die α Crucis-stelsel, en dit het ’n dowwe visuele metgesel wat as komponent D gelys word. Nog sewe dowwe sterre word soms gelys as metgeselle; hulle is tot 2 boogminute ver geleë.
Op 2 Oktober 2008 het die tuig Cassini-Huygens drie van die stelsel se komponente (A, B en C) geëien terwyl Saturnus se skyf hulle verduister het.
Heather Lind
Heather Lind (gebore 22 Maart 1983) is 'n Amerikaanse aktrise en vervaardiger. Sy is bekend vir haar rolle in die rolprente Mistress America (2015) en Demolition (2015), en in die televisiereekse Boardwalk Empire (2010) en TURN: Washington's Spies (2014).
Irving Benson
Irving Benson (31 Januarie 1914 – 19 Mei 2016) was 'n Amerikaanse akteur. Hy was bekend vir sy rolle in die rolprent The Last First Comic (2010) en in die televisiereekse Texaco Star Theatre (1948) en The Tonight Show Starring Johnny Carson (1962).
Hertogdom Friedland
Die Hertogdom Friedland (Tsjeggies: Frýdlantské vévodství) was 'n kortstondige domein wat gedurende die Dertigjarige Oorlog in die noordooste van Boheme bestaan het. Die hertogdom is deur die keiserlike generalissimus Albrecht von Wallenstein geskep wat vanaf 1625 die titel "Hertog van Friedland" gedra het. Die hertogdom se historiese kerngebied het uit twee domeine bestaan, Friedland en Reichenberg, wat in 1621 deur Ferdinand II, keiser van die Heilige Romeinse Ryk, aanvanklik as pand aan Wallenstein gegee is en een jaar later in 'n ewige erfleen omgeskep is.
Wallenstein het Friedland vanaf 1621 binne enkele jare tot 'n klein modelstaat uitgebou wat hy streng geadministreer het. Die ekonomiese doeltreffendheid van plaaslike boerderye, myne en sakeondernemings is deur Wallenstein merkbaar verhoog, terwyl die inkomste daaruit aangewend is om in die behoeftes van sy leër te voorsien.
Benaming en ligging
Naamgewend vir die nuutgeskepte hertogdom was Friedland, 'n nedersetting in die noorde van Boheme, terwyl Jitschin in die Boheemse Paradys as residensiestad gedien het. Die hertogdom was noordoos van Praag geleë en het oor die grootste deel van die gebied gestrek wat deur die Elbe se rivierkronkel in Boheme omsluit word, met 'n totale oppervlakte van sowat 9 000 vierkante kilometer. In die noorde het Friedland aan Silesië en Opper-Lausitz gegrens. Die Ysergebergte het, net soos dele van die Reusegebergte met die Elbe se brongebied, deel uitgemaak van die hertogdom.
Graham Haberfield
Graham Haberfield (17 November 1941 – 18 Oktober 1975) was 'n Engelse akteur. Hy was bekend vir sy rolle in die televisiereekse Coronation Street (1960), ITV Playhouse (1967), en The Dustbinmen (1969).
Kinderarbeid
Sommige arbeid kan baie voordelig vir 'n kind se ontwikkeling wees. Dit kan 'n kind leer om verantwoordelikheid te aanvaar en dit ontwikkel sekere vaardighede wat hom vir die res van sy lewe tot hulp sal wees.
Ongelukkig is daar miljoene kinders wat vandag in haglike omstandighede 'n bestaan moet voer. In die proses word hulle gesondheid, opvoeding, persoonlike en sosiale ontwikkeling en selfs hulle lewe in die spel geplaas. Hulle moet soms op jong ouderdom reeds werk om aan die lewe te bly. Hulle werk is baie keer gevaarlik en hulle werksure buitensporig… en in ruil daarvoor ontvang hulle 'n belaglike of geen salaris.
Oorsake van kinderarbeid
Armoede is gewoonlik die rede waarom kinders op 'n jong ouderdom moet werk om aan die lewe te bly. In sommige gevalle is dit 'n gevestigde tradisie om die kinders by die ekonomiese aktiwiteite van die gesin te betrek.
Nog 'n oorsaak is werkgewers wat goedkoop kinderarbeid inspan vir eie ekonomiese gewin. Kinders word in gevaarlike situasies in diens geneem omdat hulle nie so veeleisend is nie, sekere werkies met hulle klein vingertjies makliker verrig en nie om groter salarisse onderhandel nie.
Vir die meeste van hierdie kinders is skool nie 'n opsie nie.
Kinderarbeid is die begin van 'n bose kringloop. Hierdie kinders het nie die geleentheid om formele onderrig te ondergaan nie en doen werkies in ruil vir 'n karige loon. Uiteindelik moet hulle weer van húlle kinders se arbeid gebruik maak om te kan oorleef.
Skaal van die probleem
Die Internasionale Arbeidsorganisasie (IAO) skat dat daar 246-miljoen kinders tussen die ouderdom van 5 en 17 jaar is wat werk.
111-miljoen kinders onder die ouderdom van 15 doen lewensgevaarlike werk.
1-miljoen kinders is in slawerny. 70% van hierdie kinders werk sonder betaling vir hulle gesinne.
Die ergste vorm van kinderarbeid:
Die meeste van hierdie kinders geniet nie versorging nie en daarom moet hulle werk.
Tog is dit belangrik vir kinders, maar veral tieners, om sakgeld te verdien. Die woord “verdien” is in hierdie konteks baie belangrik. Die kind moet leer om iets te doen in ruil vir geld. Geld het 'n sentrale deel van ons lewe geword; die kort daaraan, die besteding daarvan en die gee daarvan aan behoeftiges. Ons moet ons kinders bemagtig om eendag gereed te wees vir die harde finansiële wêreld om ons.
Kinders kan huistakies verrig en op so 'n manier hulle sakgeld verdien. Hier is van die huistakies wat goed is vir 'n kind se ontwikkeling en wat hom 'n verantwoordelikheidsin aanleer.
Soos Aristoteles tereg gesê het: Dit is 'n natuurlike verloop van die lewe dat dit sommige kinders se lot is om aan kinderarbeid blootgestel te word. Daardie kringloop kan verbreek word deur kinders as ondernemers te bemagtig en hulle op die finansiële wêreld, wat hulle gaan betree, voor te berei.
Gert van Tonder
Gert van Tonder is 'n Afrikaanse sanger en liedjieskrywer. Hy het ook saam met Sias Reinecke opgetree as Groep Twee. Die liedjie Sproeitjies, wat Sias Reinecke bekend gemaak het, is deur Van Tonder geskryf.
Т (Cyrillies)
Т (kleinletter: т, kursiewe en geskrewe vorm: т) is ’n letter van die Cyrilliese alfabet en moenie met die letters T|T/t en M|M/m in die Latynse alfabet verwar word nie. Dit word uitgespreek as /t/. In Serwies en Masedonies lyk die kursiewe en geskrewe vorm van die kleinletter soos ’n onderstebo Latynse m met ’n streep op om dit te onderskei van die Cyrilliese letter sja (ш).
In die ou Cyrilliese alfabet was die letter se naam twrdo (твръдо) en het dit ’n syferwaarde van 300 gehad.
Osspruit (Blesbok)
Die Osspruit is 'n rivier wat noordoos van Morgenzon in Mpumalanga in Suid-Afrika vloei. Dit is 'n sytak van die Blesbokspruit, 'n voorloper van die Vaalrivier.
Oorsprong
Die rivier ontspring uit 'n aantal verskillende stroompies op die Hoëveld van Mpumalanga, ongeveer 15 km noordoos van Morgenzon.
Kragoordrag
Die begrip Kragoordrag beskryf die tegniese moontlikheid om 'n krag of draaimoment binne 'n tegniese stelsel, masjien of tussen verskillende komponente oor te dra.
Statiese kragoordrag
Die statiese kragoordrag het ten doel 'n gebalanseerde toestand ('n fisiese ewewig) in 'n module of ander tegniese stelsel te bewerkstellig. Daarvolgens behoort die resulterende krag basies nul wees. Dus word die krag of moment, van 'n komponent opgeneemen en met hulp van die verbindungstegniek verder gevoer.
Metastabiele ewewig
'n Metastabiele ewewig tree op indien 'n sisteem in 'n toestand is waarin 'n elke verstoring die Gibbs vrye energie sal vergroot, watookal rigting hierdie vertoring plaasvind, hoewel die toestand nie die absoluut laagste Gibbs vrye energie besit nie. Daar is dus 'n ander toestand wat 'n laer Gibbs vrye energie het en 'n stabiele ewewig verteenwoordig.
Die twee minima word deur 'n drempel geskei. Indien hierdie drempel hoog is kan die metastabiele toestand so lank bestaan dat dit stabiel lyk. Diamante is 'n goeie voorbeeld. Die stabiele fase van koolstof onder normale omstandighede is grafiet en diamant verteenwoordig 'n metastabiele ewewig. Dit is hoekom mense sê: "diamonds are forever".
In die geval van metastabiele atoomkerne soos 99mTc speel kwantumtunneling 'n rol by die oorgang. In die drempel bepaal die halfleeftyd van die metastabiele isotoop.
Scorpaenidae
Scorpaenidae is 'n visfamilie wat tot die orde Scorpaeniformes behoort. Daar is sestig genera met minstens vierhonderd spesies wat tot hierdie familie behoort. Vyftig van die spesies kom aan die Suid-Afrikaanse kus voor.
Kenmerke
Die lywe is redelik plat met groot koppe, en skubbe kan aanwesig of afwesig wees. Daar is gewoonlik 'n klomp stekels of penne rondom die kieuedeksel. Hulle grootte wissel van 5 – 50 cm. Hulle is lokval roofvisse en eet vis, skaaldiere en seekat.
Genera
Die volgende genera en gepaardgaande spesies kom aan die Suid-Afrikaanse kus voor:
Peter Vack
Peter Vack (gebore 19 September 1986) is 'n Amerikaanse akteur, skrywer, en vervaardiger. Hy is bekend vir sy rolle in die rolprente CBGB (2013) en Assholes (2017).
Peter Haddon
Peter Haddon (31 Maart 1898 – 7 September 1962) was 'n Engelse akteur. Hy was bekend vir sy rolle in die rolprente Alf's Button (1930), Latin Love (1930), The Silent Passenger (1935), en The Second Mrs. Tanqueray (1952).
FC Oberneuland
FC Oberneuland is 'n sportklub uit Bremen in Duitsland, veral bekend vir sy sokkerafdeling. Benewens sokker het die klub ook 'n basketbal- en 'n gimnastiekafdeling.
Die klub is op 13 April 1948 in 'n plaaslike kroeg genaamd "Zum Dorfkrug" gestig. Die klub het al twee keer die hoofrondte van die DFB-Pokal gehaal: In 1993 is daar in die eerste rondte met 1-8 teen Chemnitzer FC vasgeval en in 2003 is die klub in die eerste ronde uitgeskakel deur 1. FC Keulen met 2:5 na ekstra tyd.
Jerome Patrick
Jerome Patrick (2 Junie 1883 – 26 September 1923) was 'n Amerikaanse akteur. Hy was bekend vir sy rolle in die rolprente Her First Elopement (1920), The Furnace (1920), The Other Woman (1921), en The Heart Line (1921).
Natalie Alyn Lind
Natalie Alyn Lind (gebore 21 Junie 1999) is 'n Amerikaanse aktrise. Sy is bekend vir haar rolle in die televisiereekse The Goldbergs (2013), Gotham (2014), iZombie (2015), en The Gifted (2017).
John Beradino
John Beradino (1 Mei 1917 – 19 Mei 1996) was 'n Amerikaanse akteur en skrywer. Hy was bekend vir sy rolle in die rolprente 7 Men from Now (1956) en Young Doctors in Love (1982), en in die televisiereekse Adventures of Superman (1952) en General Hospital (1963).
LGBT-regte in Pakistan
Pakistan besit min of geen LGBT-regte. Sedert 6 Oktober 1860 is dit onwettig om deel te neem aan homoseksuele dade (seksuele kontak met 'n persoon van dieselfde geslag) in Pakistan. Anders as in hulle buurland, Indië, is hierdie wet nog nie herroep nie. Homoseksualiteit word ook as taboe beskou in Pakistan. Die vernaamste godsdiensgroepe in Pakistan keur nie homoseksualiteit goed nie. As gevolg hiervan is baie mense in die land gekant teen homoseksualiteit, asook ander vorme van alternatiewe seksuele oriëntasie.
Die Grondwet van Pakistan verwys nie spesifiek na seksuele oriëntasie of geslagsidentiteit nie. Daar is egter sekere dele in die grondwet wat die regte van Pakistanse LGBT-burgers kan beïnvloed.
Ernst Robertsondam
Die Ernest Robertsondam lê by die bosboustasie Jonkersberg in die voetheuwels van die Outeniquaberge tussen George en Mosselbaai. Dit is die kleinste van die drie damme waaruit Mosselbaai sy water kry. Die ander is die Wolwedansdam en die Klipheuweldam.
Omi Vaidya
Omi Vaidya (gebore 10 Januarie 1982) is 'n Amerikaanse akteur en regisseur. Hy is bekend vir sy rolle in die rolprent 3 Idiots (2009) en in die televisiereeks The Office (2005).
Zhu Xi
Zhu Xi of Chu Hsi (18 Oktober 1130 - 23 April 1200) (jiaxiang: Jiangxi, Huizhou, Wuyuan) was 'n geleerde in die Konfusianisme  tydens die Song-dinastie en het een van die voorste Neo-Konfusianiste in China geword. Vir 'n geruime tyd het hy klas gegee aan die beroemde Wittakbok Grot Akademie. Zhu Xi het ook groot invloed in Japan gehad, waar sy volgelinge die Shushigaku-skool gevorm het.
Die eerbiedige naam van Zhu Xi is Zhu Zi (朱子).
Gedurende die Song-dinastie word Zhu Xi se leerstellings as onortodoks beskou. Zhu Xi en sy mede-geleerdes het gekodifiseer wat nou gesien word as die Vier Boeke: die gesprekke van Konfusius (Lunyu), die Mengzi, die groot doktrine (Daxue) en die doktrine van die middel (Zhongyong) en die Vyf Klassieke: die boek van liedjies (Shijing), die boek van dokumente (shujing), die boek van veranderinge (I Ching of Yijing), die lente- en herfsannale (Chunqiu) en die rites (Li), wat eintlik drie rituele handboeke is: die rites van Zhou (Zhouli), reëls en rites (Yili) en optekeninge oor die rites (Liji). Zhu Xi het ook uitgebreide kommentaar vir al hierdie klassieke werke geskryf. Sy geskrifte is in sy tyd nie hoog aangeslaan nie. Hulle is later aanvaar as standaardkommentare oor die Konfusianistiese klassieke werke. Zhu Xi beskou die vroeëre filosoof Xun Zi as 'n afvallige omdat hy Konfusius se geloof in die aangebore goedheid van die mens laat vaar het. Zhu Xi het bygedra tot die Konfusianistiese filosofie deur duideliker te verwoord wat later die ortodokse interpretasie van 'n aantal godsdienste in die Taoïsme en Boeddhisme sou word.
Wat li en qi betref, is die stelsel van Zhu Xi baie soortgelyk aan die Boeddhistiese idees van li (weereens, beginsel) en shi (besigheid, saak), hoewel Zhu Xi en sy volgelinge sterk betwis het dat hulle die Boeddhistiese idees gekopieër het. In plaas daarvan, volgens hulle, het hulle die begrippe wat in die Boek van Veranderings beskryf word, gebruik.
Volgens die teorie van Zhu Xi bevat elke fisiese voorwerp en persoon li en is dit dus in kontak met die Tai Chi. Wat met die menslike siel, gees of verstand bedoel word, word gedefinieer as die Groot Uiteindelike (Tai Chi), of as die uiteindelike reguleringsbeginsel aktief in 'n persoon.
Zhu Xi beoefen 'n vorm van daaglikse meditasie soortgelyk aan, maar nie presies dieselfde as Boeddhistiese dhyana of chanding nie. Sy meditasie het nie die staking van alle gedagtes soos in Boeddhisme vereis nie, maar is beter gekenmerk deur stille introspeksie wat die verskillende aspekte van 'n persoon se persoonlikheid kon balanseer en toegelaat het om op denke en konsentrasie te fokus. Sy vorm van meditasie was van nature Konfusiaans in sy besorgdheid oor moraliteit. Hy het geglo dat hierdie soort meditasie die mensdom nader aan mekaar en meer in harmonie gebring het.
Periodieke wet
Die periodieke wet van die chemiese elemente stel dat die elemente se eienskappe periodiek terugkeer indien hulle volgens hul atoomgetal gerangskik word.
Zhu Xi
Zhu het voorvaderaanbidding beoefen. Hy het dit meer gesien as 'n eerbetoon aan die voorouers.
Periodieke wet
'n Goeie voorbeeld is die alkalimetale. Die eerste lid van hierdie groep is litium, element 3. Agt elemente later tref ons element 11 aan: natrium en opnuut agt elemente later element 19: kalium. Aldrie hierdie elemente is metale wat baie skielik met die lug se suurstof of met water reageer en -ione vorm. En daar is nog baie ander eienskappe wat vergelykbaar is.
Die volgende lid van hierdie groep is rubidium wat nogtans nie 8 maar 18 elemente later optree. Ná 'n periode van 18 vind ons sesium. Die periodelengte neem toe. In die eerste periode is dit net twee, dan agt, nogmaals agt, dan 18 nogmaals 18, dan 32. Hierdie reëlmaat is met die kwantumteorie goed te verklaar, maar Dmitri Mendelejef het dit reeds tientalle jare voor die ontwikkeling van hierdie teorie gebruik om sy Periodieke tabel op te stel.
Zhu Xi
Zhu Xi se leerstellings sou die Konfusianisme oorheers, hoewel andersdenkendes later sou verskyn, soos Wang Yangming meer as twee eeue later.
Pous Benedictus XV
Pous Benedictus XV (Latyn: Benedictus PP. XV, Italiaans: Benedetto XV; 21 November 1854 – 22 Januarie 1922), gebore markies Giacomo Paolo Giovanni Battista della Chiesa, was die 258ste pous van die Rooms-Katolieke Kerk van 3 September 1914 tot 22 Januarie 1922 vir 7 jaar 4 maande en 20 dae. Hy het Pous Pius X (1903–1914) opgevolg.
Biografie
Pous Benedictus XV is gebore as markies Giacomo Paolo Giovanni Battista della Chiesa (Giacomo della Chiesa) op 21 November 1854 in Pegli, Italië. Hy was die sesde kind van markies Giuseppe della Chiesa en sy vrou Giovanni Migliorati. Hulle was verarmde stadsadel van die Genuese voorstad Pegli. Die familie Migliorati het reeds in die 15de eeu 'n pous gehad in die persoon van Cosimo de' Migliorati wat die naam Innocentius VII aangeneem het.
Giacomo se gesondheid was swak en hy het tuisonderrig ontvang. Na sy middelbare skoolopleiding aan die Institutio Danovaro e Giusso wil hy priester word, maar sy pa dring daarop aan dat hy universiteit toe gaan en regte studeer. Hy volg egter gelyktydig kursusse in filosofie aan die seminarie. Op 2 Augustus 1875 voltooi hy sy studie in die regte en vertrek na Rome waar hy verder studeer aan die pouslike universiteit Gregoriana. Op 21 Desember 1878 word hy priester gewy en tree in diens van kardinaal Mariano Rampolla dei Tindaro wat kardinaal staatssekretaris was onder Pous Leo XIII. Op 18 Desember 1907 stel Pous Pius X della Chiesa aan as aartsbiskop van Bologna. Pas na die dood van kardinaal Rampolla word della Chiesa bevorder tot kardinaal-priester op 25 Mei 1914. Op 3 September 1914 volg hy Pous Pius X op en word op 6 September 1914 gekroon deur kardinaal Francesco Salesio della Volpe. Weens die Eerste Wêreldoorlog is die plegtigheid sober gehou in die Sixtynse kapel en nie in die Sint Pietersbasiliek nie. Hy regeer tot sy dood op 22 Januarie 1922 en word opgevolg deur Pous Pius XI. Die naam ‘Benedictus’ beteken 'geseënde'.
Relasies met Italië
Die politieke posisie van die Kerk na die verlies van die Kerklike Staat en die reg op outonomie was vir Benedictus XV baie belangrik. In sy eerste ensikliek “Ad Beatissimi Apostolorum” stel hy 'n oplossing voor vir die posisie van die Vatikaan in die Italiaanse politiek. In 1918 hef hy die dekreet “Non Expedit”, waarin katolieke verbied word om aan die Italiaanse politiek deel te neem, op. In 1919 word dan 'n katolieke politieke party in Italië gestig. Hy laat ook toe dat katolieke leiers van ander lande staatsbesoeke aan Italië kan bring.
Relasies met Frankryk
Na die Franse Rewolusie was die Franse regering sterk gekant teen die inmenging van die Vatikaan in die Franse politiek. Op 9 Desember 1905 word die wet “loi concernant la séparation des Eglises et de l’Etat” wat skeiding van Kerk en Staat bewerkstellig, goedgekeur. Benedictus was voorstander van die verbetering van betrekkinge met Frankryk en in 1920 word twee Franse, Margaretha-Maria Alacoque en Johanna van Arkel (Jeanne d’Arc) heilig verklaar. In 1921 word diplomatieke relasies tussen die Vatikaan en Frankryk herstel.
Relasies met die Sowjetunie
Op 23 Januarie 1918 kondig Wladimir Lenin die totale skeiding van Kerk en Staat aan in die Sowjetunie. Die toestand van kerke versleg vinnig. In 1919 kom daar self 'n totale verbod op die verering van relikwieë. Besittings van die Russies-Ortodokse Kerk word in beslag geneem en geestelikes word vermoor. Tog probeer die Roomse Kerk om betrekkinge met Moskou aan te knoop. Kardinaal Eugenio Pacelli (later Pous Pius XII) word na Moskou gestuur maar die sending misluk.
Pole en die Baltiese lande
Op 25 April 1918 stuur Benedictus Achille Ratti (later Pous Pius XI) na Pole en Litaue. In 1921 word Ratti egter gevra om Pole te verlaat weens verskille met die Poolse regering. In Estland was kardinaal Pietro Gasparri meer suksesvol en 'n konkordaat is net na Benedictus se dood op 30 Mei 1922 onderteken.
Die Midde-Ooste
Na die val van die Ottomaanse Ryk wil die pous die aandag vestig op die Midde-Ooste. Hy kla by sultan Mehmet V oor die Armeense volksmoord. In 'n toespraak genaamd “Antequam Ordinem” roep hy staatshoofde op om op te tree teen vervolging en hongersnood. Met betrekking tot Palestina was Benedictus voorstander van 'n selfstandige Palestynse staat, maar gaan akkoord met die Britse mandaat van Palestina.
Geloofsake
Benedictus se wapenspreuk was: In Te, Domine, speravi; non confundar in aeternum! na Psalm 71 vers 1 “By U, Here, skuil ek, laat my nie vir altyd beskaamd staan nie!” (1933 vertaling)
Soos sy voorganger Pous Pius X was Benedictus sterk gekant teen die modernisme. In sy eerste ensikliek “Ad Beatissimi Apostolorum” roep hy op tot eenheid binne die Katolieke Kerk en die verwerping van die modernisme. In sy motu proprio “Bonum Sane” van 25 Julie 1920 waarin Josef van Nasaret sentraal staan, waarsku hy ook teen die naturalisme, waarin aardse bestaan sonder bonatuurlike gebeurtenisse beklemtoon word.
Sedert die Reformasie het meer en meer Protestante self die Bybel begin lees omdat dit beskikbaar geword het in hulle landstaal. Vir Katolieke was die enigste goedgekeurde Bybel die Vulgaat en die was in Latyn. Benedictus wou die Bybel terugbring as die sentrale bron van die geloof en het vertalings van die Bybel vir Katolieke beskikbaar gemaak. Hy het daarop aangedring dat die hele Bybel beskikbaar moet wees en nie net die evangelies nie.
Pous Benedictus XV sterf onverwags op 22 Januarie 1922 as gevolg van griep waarby hy longontsteking gekry het. Hy was net 67 jaar oud.
Die kollege van kardinale
Pous Benedictus XV het 32 nuwe kardinale aangestel in vyf konsistories. Weens die omvang van die lys word dit hier gehou.
Jack Haig (akteur)
Jack Haig (5 Januarie 1913 – 4 Julie 1989) was 'n Engelse akteur. Hy was bekend vir sy rolle in die televisiereekse Hugh and I (1962), The Gnomes of Dulwich (1969), Are You Being Served? (1972), en 'Allo 'Allo! (1982).
Pous Benedictus XV
Saligverklarings
Tydens sy pontifikaat het Benedictus XV 54 persone salig verklaar.
Nota
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.
Stoffberg
Stoffberg is 'n landelike dorpie in Mpumalanga, Suid-Afrika. Dit is 70 km noordoos van Middelburg en lê aan die bolope van die Steelpoortrivier. Die takspoor vanaf Middelburg het Stoffberg in 1927 bereik. Die halte is gebou op die plaas Springboklaagte van Dirk Stoffberg, 'n wamaker van Wellington wat homself in hierdie gebied gevestig het. Die dorp is na hom vernoem. Die R533-provinsiale pad gaan deur die dorp.
Dorp
Die term dorp verwys gewoonlik na 'n klein nedersetting in 'n landelike area wat kleiner as 'n stad is, maar oor winkelsentrums, besighede en spesiale dienste soos banke, hospitale en sportsentrums beskik. Dorpe kan duisende mense hê wat daar woon.
Elizabeth I van Engeland
Elizabeth I (7 September 1533 – 24 Maart 1603) was van 17 November 1558 tot met haar dood koningin van Engeland, van Frankryk (slegs in naam) en van Ierland. Sy is soms "Die Maagdkoningin" genoem omdat sy nooit getrou het nie. Elizabeth was die sesde en laaste monarg van die Tudor-dinastie. Die ander was haar oupa Hendrik VII, haar pa, Hendrik VIII, haar halfbroer, Eduard VI, haar niggie Jane en haar halfsuster Maria I. Sy het 44 jaar lank regeer, ’n tydperk waarin die Engelse gegroei het in mag en invloed oor die wêreld heen en waarin daar ook godsdienstige onrus in Engeland geheers het.
Vroeë lewe
Elizabeth is op 7 September 1533 in Greenwich-paleis gebore as die dogter van Hendrik VIII en sy tweede vrou, Anna Boleyn.
Met haar geboorte was Elizabeth die vermoedelike troonopvolger van Engeland. Haar ouer halfsuster, Maria, het haar posisie as troonopvolger verloor toe Hendrik sy huwelik met haar ma, Catharina van Aragon, nietig laat verklaar het om met Anna te trou.
Hendrik was desperaat om ’n seun te hê om hom op te volg. Anna het egter nie ’n seun gekry nie en op 2 Mei 1536 is sy gearresteer. Sy is vinnig skuldig bevind op aanklagte van verraad, owerspel en bloedskande en op 19 Mei onthoof. Elizabeth, wat toe drie jaar oud was, is as buite-egtelike kind verklaar.
Elf dae ná Anna se dood is Hendrik met Jane Seymour getroud, wat twaalf dae ná die geboorte van hul seun, prins Eduard, oorlede is.
Hendrik VIII is in 1547 dood toe Elizabeth 13 jaar oud was en is deur sy seun opgevolg as Eduard VI. Eduard is op 6 Julie 1553 op 15-jarige ouderdom oorlede, waarskynlik weens tuberkulose. In sy testament het hy Elizabeth en haar halfsuster, Maria, van die troonopvolging uitgesluit en lady Jane Grey, kleindogter van Hendrik VIII se suster, Maria Tudor, die Hertogin van Suffolk, as sy erfgenaam aangewys. Die Geheime Raad het lady Jane se troonbestyging bekragtig, maar haar steun het vinnig afgeneem en sy is van die troon afgesit ná ’n bewind van net nege dae.
Maria se bewind
Toe Maria op 17 November 1558 in Sint James-paleis sterf, het Elizabeth haar opgevolg. Sy was 25 jaar oud.
Elizabeth se Bewind
Elizabeth het swaar gesteun op getroue raadgewers onder leiding van William Cecil, baron Burghley. Een van haar eerste aksies as koningin was om die stigting van ’n Engelse Protestantse kerk te steun. Dié kerk het later die Kerk van Engeland geword. Daar is van haar verwag om te trou, maar ondanks verskeie petisies deur die parlement het sy dit nooit gedoen nie. Namate sy ouer geword het, het sy bekend geraak vir haar maagdelikheid en ’n kultus het rondom haar ontstaan wat uitgebeeld is in die kuns en letterkunde van dié tyd.
Tom Patricola
Tom Patricola (22 Januarie 1891 – 1 Januarie 1950) was 'n Amerikaanse akteur. Hy was bekend vir sy rolle in die rolprente El precio de un beso (1930) en One Mad Kiss (1930).
Elizabeth I van Engeland
Elizabeth se Bewind
Wat haar bewind betref, was Elizabeth meer gematig as haar familie. Een van haar motto's was "video et taceo" ("Ek sien en sê niks"). Hierdie strategie, wat haar raadgewers se geduld beproef het, het haar dikwels beskerm teen ongelukkige politieke en huweliksverbintenisse. Hoewel sy versigtig was in haar buitelandse betrekkinge en ’n paar ondoeltreffende veldtogte in Nederland, Frankryk en Ierland net halfhartig gesteun het, het die oorwinning oor die Spaanse Armada in 1588 haar naam vir altyd verbind met seker een van die grootste oorwinnings in die geskiedenis van Engeland.
Skotland
Elizabeth wou die Franse steun in Skotland in die wiele ry. Sy was bang die Franse wou Engeland binneval en haar vervang met Maria I van Skotland (Engels: Mary, Queen of Scots), wat deur baie beskou is as die regmatige erfgenaam van die Engelse troon. Maria was die agterkleindogter van Hendrik VII van Engeland deur sy dogter Margaret Tudor. In die Verdrag van Edinburg in Julie 1560 het Engeland en Frankryk ooreengekom om albei hul troepe aan Skotland te onttrek.
Haar buite-egtelike halfboer, Jakobus Stewart, Graaf van Moray, is as regent aangestel. Haar seun is op 29 Julie op die ouderdom van dertien maande as koning Jakobus VI van Skotland gekroon. Hy is grootgemaak as lid van die Protestantse Skotse kerk.
Dood en nalatenskap
Elizabeth het in 1602 in ’n depressie verval ná die dood van verskeie vriende. In Maart het sy siek geword en op 24 Maart 1603 is sy in Richmond-paleis oorlede. ’n Paar uur later is Maria, koningin van die Skotte, se seun, Jakobus VI van Skotland, aangewys as koning van Engeland.
Elizabeth is binne 20 jaar ná haar dood beskou as die heerser van ’n goue era. Haar bewind staan bekend as die Elizabethaanse Tydperk, wat veral bekend was vir die florering van die Engelse drama onder dramaturge soos William Shakespeare en Christopher Marlowe en vir die dapperheid van seevaarders soos Francis Drake.
Historici is meer gematig in hul oordeel. Hulle beeld Elizabeth dikwels uit as ’n humeurige, ietwat besluitelose heerser wat in talle opsigte bloot gelukkig was. Teen die einde van haar bewind het ’n reeks ekonomiese en politieke probleme haar gewildheid laat afneem, in so ’n mate dat baie van haar onderdane verlig was toe sy sterf. Elizabeth word beskou as ’n vegter wat oorleef het in ’n tyd toe die troon van buurlande se monarge bedreig is deur binnelandse probleme, soos wat met Maria, koningin van die Skotte, gebeur het.
Ná die kort regeringstydperke van haar broer en suster het haar 44 jaar op die troon waardevolle stabiliteit gebring vir die koninkryk en dit het ’n gevoel van nasionale identiteit tot gevolg gehad.
Denneboom
'n Denneboom is 'n keëldraende naaldboom wat tot die genus Pinus behoort.
Spesies van hierdie genus het hul oorsprong in die Noordelike Halfrond, maar party spesies is ook in Suid-Afrika en elders ingevoer en genaturaliseer. Tegnies is hulle indringerplante. Die SANBI-rooilys vermeld agt spesies. Dennebome kan nie chemikalieë uit hul sisteem verwyder nie. Hulle vrek dus maklik as hulle met besoedelde water in aanraking kom.
Amerikaanse Mafia
Die Amerikaanse Mafia, algemeen bekend as die Mafia, Italiaans-Amerikaanse Mafia of The Mob (Engels) in die Verenigde State van Amerika, is 'n konfederasie van Italiaanse en Amerikaanse kriminele organisasies. Soortgelyk aan die Sisiliaanse Mafia, is die Italiaans-Amerikaanse Mafia 'n geheime kriminele organisasie sonder 'n formele naam. Sy lede verwys gewoonlik na dit as Cosa Nostra (Italiaanse uitspraak: [kɔza nɔstra]), 'n term wat letterlik vertaal kan word na "ons ding," maar kan meer akkuraat omskryf word as "ons werk" of "ons operasie".
Die Amerikaners gebruik die naam "Nasionale Misdaadsindikaat" (National Crime Syndicate) om te verwys na die hele netwerk van georganiseerde misdaad in Amerika, wat die Joodse mafia-elemente en die Italiaans-Amerikaanse mafia ingesluit. 'n Spesiale Amerikaanse Senaatkomitee in die 1950's, onder voorsitterskap van Estes Kefauver, het dit beskryf as 'n konfederasie van hoofsaaklik Italiaanse en Joodse-Amerikaanse georganiseerde misdaadgroepe in die VSA.